«Պաշտպան Հայրենյաց» կազմակերպությանն ուղղված Համիդյան հարվածից հազիվ երեք տարի հետո, փաստորեն, կյանքի կոչվեցին լիարժեք հեղափոխական կուսակցությունները հայ ժողովրդի իրականության մեջ: Ծնունդ առան նախ՝ Արմենականը, ապա՝ Հնչակյանը և ի վերջո Դաշնակցությունը, որ Մոսկվայի ու Թիֆլիսի հայ ուսանողական-հեղափոխական խմբավորումները ի մի բերելու իր երկունքին մեջ, հատուկ կարևորությամբ մերձեց և դաշն կնքեց Կարնոյ Հայկական Գաղտնի Ընկերությունից վերապրած մարտունակ տարրերի «Պաշտպան Հայրենյաց»ի հետ: